Държавен административен съвет (ДАС), който от 2 февруари 2021 г. е поел законодателните, изпълнителните и съдебните правомощия на държавата. Преди това е бил министър на хотелите и туризма, назначен на 7 февруари 2021 г.
 В качеството си на министър в правителството е част от военния режим, иззел властта по време на военен преврат и свалил законно избраните лидери на Мианмар/Бирма. Като министър на информацията той упражнява контрол върху държавните медии (вестниците MWD, MRTV, Myanmar Alin, Kyemon и Global New Light of Myanmar, както и Myanmar News Agency (MNA) и Myanmar Digital News) и следователно има контрол върху излъчването и публикуването на официални новини. Продължава и допълнително засилва репресивните политики след военния преврат, по-специално чрез изменение на Закона за радиото и телевизията, налагане на допълнителни ограничения на свободата на изразяване и свободата на печата, включително чрез ограничаване на достъпа до интернет, криминализиране на журналистиката и лишаване от свобода на журналисти. Освен това той инструктира членовете на Медийния съвет на Мианмар, който е независим орган, да изпълняват целите на правителството.
 Следователно неговите действия и политики подкопават демокрацията и върховенството на закона в Мианмар/Бирма и той участва в дейности, застрашаващи мира, сигурността и стабилността в Мианмар/Бирма.
 21.2.2022 г.
 48.
 Shwe Kyein (изв. още като U Shwe Kyein)
 Гражданство: Мианмар/Бирма;
 Пол: мъжки
 Shwe Kyein е член на Държавния административен съвет (ДАС) от 30 март 2021 г.
 На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, организираха преврат в Мианмар/Бирма, като пренебрегнаха резултатите от изборите, проведени на 8 ноември 2020 г., и свалиха демократично избраното правителство. Като част от преврата вицепрезидентът Myint Swe, изпълняващ функцията президент, обяви извънредно положение на 1 февруари и прехвърли законодателните, изпълнителните и съдебните правомощия на държавата на главнокомандващия отбранителните служби генерал Min Aung Hlaing. На 2 февруари 2021 г. беше създаден ДАС, за да упражнява тези правомощия, възпрепятствайки демократично избраното правителство да изпълнява мандата си.
 Като член на ДАС U Shwe Kyein участва пряко и е отговорен за вземането на решения относно държавните функции и следователно носи отговорност за подкопаването на демокрацията и върховенството на закона в Мианмар/Бирма. Освен това ДАС прие решения, ограничаващи правото на свобода на изразяване, включително достъпа до информация, и правото на мирни събрания.
 Военните сили и органи, действащи под контрола на ДАС, от 1 февруари 2021 г. насам непрекъснато извършват сериозни нарушения на правата на човека, като убиват цивилни и невъоръжени протестиращи, разселват стотици хиляди хора, изгарят, измъчват и убиват цивилни лица и отказват равен достъп до хуманитарна помощ. Военните сили и органи, действащи под контрола на SAC, ограничават свободата на събранията и на изразяване на мнение, като блокират достъпа до интернет, извършват произволни арести и задържат опозиционни водачи и противници на преврата. Освен това ДАС наложи военно положение в части на страната, което позволява на армията да упражнява пълен контрол върху конкретната област, включително върху административните, съдебните и правоприлагащите функции. В областите с военно положение цивилното население, включително журналистите и мирните демонстранти, биват преследвани от военни съдилища, като биват лишавани от правото на справедлив съдебен процес, включително